CELEX: 62017TN0192
Language: da
Date: 2017-03-24 00:00:00
Title: Sag T-192/17: Sag anlagt den 24. marts 2017 — RZ mod EØSU og Regionsudvalget

6.6.2017   
            
            
               DA
            
            
               Den Europæiske Unions Tidende
            
            
               C 178/27
            
         Sag anlagt den 24. marts 2017 — RZ mod EØSU og Regionsudvalget
   (Sag T-192/17)
   (2017/C 178/41)
   Processprog: fransk
   
      Parter
   
   
      Sagsøger: RZ (ved advokat M. A. Lucas)
   
      Sagsøgte: Det Europæiske Økonomiske og Sociale Udvalg (EØSU) og Regionsudvalget
   
      Sagsøgerens påstande
   
   
               —
            
            
               Sagsøgeren gives aktindsigt i sagsakterne i retssagen i sag [fortroligt] (1) vedrørende det i sagen indgåede forlig og gives tilladelse til at indgive bemærkninger herom.
            
         
               —
            
            
               Annulation af den fælles afgørelse truffet af Det Europæiske Økonomiske og Sociale Udvalg (EØSU) og Regionsudvalget om at omplacere [fortroligt] til direktoratet for oversættelse som følge af aftalen herom indgået mellem den 14. januar og den 4. februar 2016, for så vidt som denne aftale både fastsatte denne omplacering og at [den berørte] ville beholde sine arbejdsopgaver [fortroligt].
            
         
               —
            
            
               Annullation af afgørelsen om omplacering af [fortroligt] til direktoratet for oversættelse, i vidt omfang med bevarelse af dennes arbejdsopgaver [fortroligt], truffet den 11. maj 2016 af Regionsudvalget som følge af denne aftale.
            
         
               —
            
            
               Annullation af afgørelserne af 13. december 2016 fra generalsekretæren for Regionsudvalget og af 19. december 2016 fra generalsekretæren for EØSU, for så vidt som disse bekræfter de instrukser, der blev givet til sagsøgeren den 30. juni af direktoratet for oversættelse med henblik på gennemførelse af afgørelsen af 11. maj 2016 fra Regionsudvalget.
            
         
               —
            
            
               EØSU og Regionsudvalget tilpligtes in solidum at betale sagsøgeren et beløb på 25 000 EUR, opgjort foreløbigt og efter ret og billighed, i erstatning for belastningen af hans faglige omdømme, autoritet og helbred som følge af de anfægtede afgørelser.
            
         
               —
            
            
               EØSU og Regionsudvalget tilpligtes in solidum at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende vedrører tilsidesættelse af artikel 41, stk. 1 og 2, i Den Europæiske Unions charter om grundlæggende rettigheder og af vedtægtens artikel 25, stk. 2, for så vidt som sagsøgeren ikke blev hørt inden der mellem EØSU og Regionsudvalget blev truffet afgørelse om omplacering af en tjenestemand, og/eller for så vidt som afgørelsen truffet af Regionsudvalget til gennemførelse af denne aftale ikke øjeblikkeligt og skriftligt blev meddelt sagsøgeren, idet aftalens begrundelse ikke blev oplyst fuldstændigt og klart for ham.
            
         
               2.
            
            
               Andet anbringende vedrører tilsidesættelse af vedtægtens artikel 7, stk. 1, samt magt- og procedurefordrejning, for så vidt som den pågældende tjenestemand blev omplaceret til direktoratet for oversættelse, idet den pågældende i vidt omfang beholdt sine arbejdsopgaver i den pågældende sprogenhed.
            
         
               3.
            
            
               Tredje anbringende om anlæggelse af et åbenbart urigtigt skøn vedrørende tjenestens interesse, for så vidt som begrundelsen for omplaceringen var at bringe en uholdbar situation til ophør eller at beskytte tjenestemanden mod sagsøgeren.
            
         
               4.
            
            
               Fjerde anbringende vedrører tilsidesættelse af vedtægtens artikel 21, stk. 2, for så vidt som generalsekretærerne for EØSU bekræftede ordren fra direktoratet for oversættelse til sagsøgeren om at fortsætte med at tildele opgaver til den pågældende tjenestemand eller sørge for, at denne fik tildelt opgaver.
            
         
               5.
            
            
               Femte anbringende vedrører tilsidesættelse af ligebehandlingsprincippet, for så vidt som generalsekretærerne bekræftede ordren fra direktoratet for oversættelse til sagsøgeren om at sørge for, at den pågældende tjenestemand fik tildelt arbejdsopgaver, der i antal og vigtighed svarede til de arbejdsopgaver, der blev betroet oversættere med en erfaring, der svarede til den pågældendes, og at hans oversættelser blev revideret ifølge tilsvarende retningslinjer.
            
         
               6.
            
            
               Sjette anbringende vedrører tilsidesættelse af afgørelserne vedrørende orlov, for så vidt som generalsekretærerne bekræftede ordren fra direktoratet for oversættelse til sagsøgeren om, samme dag eller senest dagen efter, at gøre en begrundelse om tjenestens interesse gældende, som forhindrede en ansøgning om orlov fra den pågældende tjenestemand, idet denne blev begrænset til tvingende grunde.
            
         
      (1)  Fortrolig oplysning udeladt.